b"\n_START_ARTICLE_\nKajagoogoo\n_START_SECTION_\nStarten\n_START_PARAGRAPH_\nBandet ble startet i Leighton Buzzard, Bedfordshire, i 1978, som en avant-garde instrumental kvartett, under navnet \xc2\xabArt Nouveau\xc2\xbb. Med var Nick Beggs (bassgitar), Steve Askew (gitar), Stuart Croxford Neale (keyboard), og Jez Strode (trommesett). Art Nouveau ga ut en single med navn The Fear Machine, men solgte kun noen hundre eksemplarer, og de klarte ikke \xc3\xa5 f\xc3\xa5 platekontrakt.\n_START_SECTION_\nSuksessen\n_START_PARAGRAPH_\nI 1982 averterte de etter en vokalist, og de valgte Christopher Hamill. Han tok artistnavnet Limahl, som er et anagram av etternavnet hans. Bandet skiftet s\xc3\xa5 navn til Kajagoogoo. De fikk kontrakt med EMI i juli 1982. De ga ut debutalbumet White Feathers som var produsert av Duran Duran produsenten Colin Thurston og Nick Rhodes, keyboardist i Duran Duran. Den f\xc3\xb8rste singlen; Too Shy gikk til topps i Storbritannia og havnet p\xc3\xa5 en 5.-plass i USA. Singlene Ooh to Be Aah & Hang on Now kom begge ogs\xc3\xa5 p\xc3\xa5 UK Top 20.\n_START_SECTION_\nNedgangen\n_START_PARAGRAPH_\nSommeren 1983 ble Limahl sparket av bandet pga interne stridigheter, og bassisten Nick Beggs tok over som vokalist. De ga s\xc3\xa5 ut singlen Big Apple som kom p\xc3\xa5 Top 10 sent samme \xc3\xa5r. De ga ut singlene The Lion's Mouth og Turn Your Back on Me, men n\xc3\xa5 var det slutt p\xc3\xa5 den store suksessen, sistnevnte havnet p\xc3\xa5 47.-plass p\xc3\xa5 hitlisten i Storbritannia. Den nye albumet Islands klarte kun en 35.-plass p\xc3\xa5 albumlisten i Storbritannia. Strode forlot bandet, og i et fors\xc3\xb8k p\xc3\xa5 klare seg, tok de resterende tre medlemmene og byttet navnet p\xc3\xa5 bandet til \xc2\xabKaja\xc2\xbb i 1985 (som de tidligere hadde blitt promotert som i USA). Den \xc2\xabnye\xc2\xbb versjonen av bandet var heller ingen suksess, og bandet ble oppl\xc3\xb8st i 1985, etter \xc3\xa5 ha gitt ut singlen Shouldn't Do That som kun n\xc3\xa5dde en 63.-plass p\xc3\xa5 UK Singles Chart. Singlen var fra bandets siste album, Crazy People's Right to Speak.\n_START_SECTION_\nGjenforening\n_START_PARAGRAPH_\nDen originale besetningen hadde en kort gjenforening p\xc3\xa5 VH1 sin Bands Reunited i 2004. 24. juni 2007 tok Nick Beggs, Steve Askew og Stuart Neale opp tr\xc3\xa5den igjen som Kajagoogoo, og ga ut singlen Rocket Boy p\xc3\xa5 Internett, bandets f\xc3\xb8rste single p\xc3\xa5 22 \xc3\xa5r. De spilte inn nytt album; Gone to the Moon, men utgivelsen ble utsatt, og tilslutt kansellert. Det ble i midlertidig lagt ut for gratis nedlasting p\xc3\xa5 bandets offisielle nettside frem til januar 2009. I februar 2008 annonserte de tre Kajagoogoo medlemmene at de skulle gjenforenes med resten av de originale medlemmene; Limahl og Jez Strode."